"Ütle lastele, et armastan neid." Jumal
Tere tulemast vaatama saadet "Evangeeliumi tõed"!
Õpetuste sarja, mis keskendub
Jumala tingimusteta armastusele ja armule.
Siinkohal aga Andrew Wommack isiklikult.
Tere tulemast vaatama me saadet!
Jätkan endiselt teemaga, kes või milline on kristlane?
Tegu on oluliste põhialustega, mida on vaja teada.
Sest inimestel, kes on Jeesuse oma Issandana vastu võtnud
ehk kes on uuestisündinud -
neil on oluline mõista, mis nendega on juhtunud.
Täna on mu viies saade sel teemal,
millest olen kirjutanud ka raamatu: "Uus sina ja Püha Vaim".
Kingin selle igale inimesele, kes tuleb mu teenistustel eestpalvele,
et selgitada neile, mida kujutab endast päästmine
ja Püha Vaimuga ristimine.
Inimesi, kes peavad end kristlaseks, on tohutult suur hulk,
sest nad tunnustavad kristlikke väärtusi, põhimõtteid ja reegleid,
mitte ei järgi moslemite, budistide või kellegi teise õpetusi.
Samas aga pole paljud neist uuestisündinud.
Kuid sa ei jõua oma suhtes Jumalaga kuhugile,
kuniks pole kindel, et oled tõeliselt uuestisündinud.
On sul ka päriselt suhe Jumalaga või sa lihtsalt tunnistad Ta olemasolu?
Kas sa püüad lihtsalt olla hea inimene,
või sa oled ka seespidiselt muutunud ja Jumal elab su sees?
Tõeline kristlus tähendab suhet Jumalaga,
mitte vaid mingit õpetust või uskumuste süsteemi.
Tegu on suhtega.
Olen kuulnud ütlust, et inimene, kellel on suhe Jumaga,
ei jää kunagi hätta argumente esitava inimese ees.
Kõik, mida tänapäeval kristluse kohta räägitakse,
taandub paljuski intellektuaalsusele, vaidlustele, teoloogiale ja doktriinile.
Kui aga oled kogenud Jumalat ja Ta tuleb elama su sisse,
saab sinust ka muudetud inimene.
Mäletan, kui olin üsna värske usklikuna Vietnamis.
Jah, ma sain küll 8-aastaselt päästetud,
aga hakkasin Teda tõeliselt otsima alles 18-aastaselt.
Vietnami minnes olin aga 19-20-aastane.
Mäletan, kuidas üks ateist tuli piiblitundi, mida seal pidasin.
Ta oli lõpetanud väärika Princetoni Ülikooli,
mistõttu ta oli kõrgelt haritud ja palju sõnaosavam, kui mina.
Nii hakkas ta esitama igasugu küsimusi,
naeruvääristades seda, mida õpetasin.
Kuniks ta lihtsalt lahkus sealt,
kelle järel lahkusid ka teised 6-7 inimest,
kes olid mu piiblitundi tulnud.
Ta tegi mu lihtsalt lolliks.
Jah, ma tundsin häbi ja seda, et ma ei saanud hakkama.
Küsisin Jumalalt, mida oleksin saanud teisiti teha?
Samas aga ma ei kahelnud oma suhtes Jumalaga,
sest tegu on suhtega.
See vend väitis, et Jumalat pole olemas
ja ma küsisin ta käest, mille põhjal ta saab seda väita,
kui ma räägin Jumalaga iga päev ja Tema minuga.
Jah, see vend oli palju targem, kui mina
ja võis mu igatpidi üle rääkida,
aga mul oli suhe Jumalaga
ja nii ei saa keegi mulle öelda, et Teda pole olemas,
kui mina räägin Temaga ja Tema minuga.
Ühtlasi on Ta nii mõndagi teinud mu elus.
Küsisin siis Jumalalt, mida oleksin saanud teisiti teha?
See ateist tuli 30 min pärast tagasi ja istus sinna maha,
samas, kui ma olin just palunud,
et Jumal annaks mulle uue võimaluse tunnistada sellele vennale.
Ta tuli tagasi ja ütles: "Tahan seda sama, mis sul on."
Olin täiesti šokis, sest ta oli vaielnud minuga
ja veennud teisi mu ekslikkuses, nii et need lahkusid koos temaga,
tehes mind täiesti lolliks.
Ja ometi tahtis ta seda, mis mul oli.
Kui küsisin, miks?, vastas ta:
"Kogu mu elu tugineb vaid argumentidele,
millega sind ka võitsin ja sind narriks tegin.
Kui keegi minuga midagi sellist teeks,
tapaksin end ära.
Aga sul on midagi, mis on enamat kui vaid argumendid.
Sul on suhe Jumalaga, kes on reaalne su jaoks."
See on just see, millest ma räägin -
tõeline kristlus tugineb suhtele Jumalaga.
Kui kõik, mis sul on, on vaid doktriinid ja teoloogia,
mida järgid ja jagad,
aga sa pole ise tegelikult Jumalat kohanud,
vajad sa uuestisündi.
Sinust peab saama uus loodu.
Olen kasutanud Piiblist 2 Korintlastele 5:17:
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
Kui võtad Jeesuse tõeliselt vastu
ja lood suhte Kõikväelise Jumalaga läbi Tema Poja Jeesuse,
saab sinust seesmiselt uus inimene.
Salm 18 jätkub: "See kõik on Jumalast,
kes meid on enesega Kristuse läbi lepitanud..."
Pane tähele - kes meid on enesega lepitanud.
Sõna "lepitama" tähendab olla sõbralik jälle või ühel meelel.
Kui vaatad oma panga väljavõtet ja võrdled seda oma poe tšekkidega,
siis sa vaatad, kas need kulud klapivad omavahel?
Ja kui ei klapi, pead leidma põhjuse, miks
ja saama need klappima.
Nii et Jumal on meid lepitanud ja taastanud meievahelise suhte.
Me oleme nüüd ühes liidus Jumalaga.
See salm ütleb, et Jumal on juba lepitanud meid enesega.
Paljud inimesed arvavad, et kristlus tähendab
mingi uskumuste süsteemi vastu võtmist.
See küll nö päästab su,
kuid siis sa jääd omadega kinni, kuniks sa sured ja lähed taevasse
ja alles taevas muutub kõik.
Taevas on koht, kus su ihu muutub
ja kus su meeled saavad täienisti uuendatud,
aga just praegu saad sa olla uus loodu oma vaimus.
Kõik vanad asjad aga -
kõik su patusus ja jumalakartmatus on läinud
ja kõik on saanud uueks.
On lausa hämmastav,
kui paljud on võtnud Jeesuse vastu oma Issandaks,
kuid ei mõista seda tõde.
Seda seetõttu, et me ei näe ju oma vaimu peeglist.
Ja kuna me ei näe ega tunne oma vaimu,
lähtub enamus inimesi sellest, mida nad näevad ja tunnevad,
arvates, et miski pole muutunud.
Ja nii nad ootavadki alles taevani, et kogeda tõeliselt Jumala väge.
Samas kui 1/3 su päästest on juba toimunud.
Su vaimus on see juba sama puhas ja täiuslik,
kui see saab olema igavikus.
See on täiuslik.
Ja vastavalt sellele, kui palju suudad uuendada oma meeli
ja käituda ühel meelel oma vaimuga,
saad kogeda Jumala üleloomulikku elu
juba siin maises elus.
See aitab sul ka mõista, kuidas Jumal saab sind armastada.
Sest sageli, kui inimesed kogevad Jumala ees patutunnetust,
ütlevad nad: "Oo Jumal, ma vajan Su andestust!"
Võttes siis vastu selle andestuse
võivad nad uskuda, et nad ei lähe nüüd põrgusse,
aga samas nad ei mõista ikkagi,
kuidas püha ja Kõikväeline Jumal suudab neid armastada,
kuna nad on olnud patused.
Ja isegi peale uuestisündi ei tee sa kõike õigesti.
Sa ikka ei armasta selliselt nagu peaksid
ja sa ikka pole nii pühendunud Jumalale
kui tahaksid olla.
Sa lihtsalt pole kunagi täiuslik.
See on see üks probleem me langenud ihuga, milles me elame.
Nii võivad inimesed olla väga hukkamõistvad eneste suhtes
eladeski hukkamõistu all
ja lauldes samas:
"On see vast imeline, kui kord taevasse jõuame!"
Jumal on juba lepitanud meid,
kuid me peame mõistma, et see lepitus on toimunud me vaimus
ja me vaim on see, mis on muutunud.
Johanese 4:24 ütleb: "Jumal on Vaim
ja kes teda kummardavad,
peavad teda vaimus ja tões kummardama.”
Ainus viis, kuidas Jumalaga tõeliselt suhelda,
on vaimust vaimu.
Su vaim on muudetud
ja on seetõttu ka sama püha, õige ja puhas
nagu Jeesus seda on.
Kui oled Jeesuse oma Issandana vastu võtnud.
Mõistes neid lihtsaid asju, millest räägin,
võid ka omada dünaamilist suhet Jumalaga,
sest sa ei ela enam häbi, süü ja väärtusetuse tunde all.
Jah, oma inimlikkuses ei saa su teod olema kunagi täiuslikud
nii nagu ka su mõtted ja tunded mitte.
Sa pole täiuslik
ja sa ei saagi Jumalaga suhelda oma lihalikus loomuses
nagu Piibel seda kutsub.
See puudutab su füüsist ja tundemaailma.
Oma vaimus aga oled sa täiuslik.
Heebrealastele 12:23 ütleb, et me oleme tulnud
"täiuslikuks saanud õigete vaimude juurde".
Su vaim on tehtud täiuslikuks ja nii kuulud sa nö Jumala klassi.
Sa ei kuulu sinna oma ihu ega hinge poolest,
mis saavad muudetud alles tulevikus,
aga su vaim kuulub juba praegu Jumala klassi,
sest Tema Poja Vaim elab me südameis.
Kui mõistad, kes sa oled vaimus ja ülistad Jumalat läbi vaimu,
võid juba praegu omada dünaamilist suhet Jumalaga.
Kogeda Tema armastust, rõõmu, rahu, väge, võidmist
ja Püha Vaimu ande,
mis näitavad sulle eelolevaid asju ja juhivad sind jumalikul moel,
ilmutades sulle Jumala tahet.
Sa võid kuulda Jumala häält.
Mitte oma füüsiliste kõrvadega, aga oma vaimus.
See kõik on tõsi
ja see muutis mu enda elu, kui seda mõistsin.
Sest kui sa püüad kogeda Jumalat vaid füüsilises sfääris,
siis jah - Jumal võib ilmutada end ka läbi füüsiliste kogemuste,
kuid Jumal on vaim
ja selleks, et Teda tõeliselt ülistada, tuleb seda teha tões ja vaimus.
Sa pead uuendama oma meeli selles suhtes,
mõistes, et oled juba lepitatud
ja et Jumal on juba kõrvaldanud kõik su patud.
See pole miski, mis saab sündima alles tulevikus,
vaid see juhtus juba siis, kui said päästetud.
Mul pole aega kõiki neid piiblisalme läbi käia,
aga toon esile paar neist.
Vaatame Heebrealastele 9:12.
Mul on iga järgneva aspekti kohta ka omaette põhjalik õpetus olemas.
"Siis ta läks sisse mitte sikkude ja vasikate verega,
vaid iseenda verega,
minnes ühe korra kõige pühamasse paika,
saavutas ta meile igavese lunastuse."
Piibli erinevate salmide põhjal
tähendab lunastus pattude andestust.
Lunastus viitab pattude andestusele.
"...minnes ühe korra kõige pühamasse paika,
saavutas ta meile igavese lunastuse."
Ehk siis igavese pattude andestuse.
Ehk siis, kui võtad Jeesuse oma Issandana vastu
ja muutud seespidise inimese poolest,
siis see pole miski, mis kehtib vaid kuni su järgmise patustamiseni
ja siis sa kaotad selle.
Su vaim saab otsekui rüvetatud jälle
ja sa peaks kui uuesti minema Jumala juurde
ja kogema jälle uuestisündi.
Või saama topelt andeks.
See pole nii!
Kui kogesid uuestisündi ja tegid Jeesusest oma Issanda,
muudeti sind sellest hetkest alates
ja kõik su patud - nii mineviku, oleviku kui ka tuleviku omad
on andeks antud.
Mida see tähendab?
Et võime vabalt elada patus?
Piibel õpetab, et kui oled tõeliselt uuestisündinud,
on ka su loomus muutunud ja sa ei taha enam elada patus.
Kes iganes mõtleb: "Äge kirjakoht!
Nüüd võin elada täiega patus, sest kõik mu patud on andeks antud!"
pole kogenud tegelikku uuestisündi
ja su sees pole seda uut loomust.
Sest muidu sa ei mõtleks iialgi nii.
Küsimus pole vabaduses teha pattu,
vaid vabaduses hukkamõistust ja süütundest,
mis kaasnevad patuga.
Sest isegi, kui oled uuestisündinud,
ei suuda sa mitte alati olla see inimene, kes sa peaksid.
Kuid isegi, et sa seda ei suuda, on sulle andeks antud.
Veel enne, kui milleski eksid - sulle on juba andeks antud.
Su patud on andestatud juba enne, kui neid teedkid.
Seda siis juhul, kui oled uuestisündinud.
Te võite nüüd vaielda sellega ja öelda, et see pole üldse loogiline!
Kuidas saab Jumal andestada patu veel enne, kui seda pole tehtudki?
Jeesus suri me pattude eest ristil vaid korra ja seda 2000 aastat tagasi.
Ta pole peale seda enam su pattude eest surnud.
Kui sa ei usu pattue andestusse juba enne nende sooritamist,
pole sul ka võimalik päästetud saada,
sest Jeesus suri su pattude eest 2000 aastat tagasi.
Ma ei tea, kuidas Jumal seda teeb,
aga Ta saab maksta su pattude eest veel enne, kui oled neid teinud.
See on see, mida Piibel ütleb.
Sul on igavene lunastus.
See ei tähenda, et võid vabalt patus elada,
sest su loomus on muutunud.
Kui oled tõesti uuestisündinud ja tõeliselt muudetud ning uus loodu,
siis sa ei taha ka elada patus.
Teine põhjus aga, miks sa seda ei tee, peitub Roomlastele 6:16:
"Eks te tea, et kelle kuulekusse teie end loovutate orjaks,
kelle sõna te kuulate, selle orjad te olete -
olgu patu orjad surmaks või kuulekuse orjad õiguseks!"
Kui sa kuuletud patule,
kuuletud ka isikule, kes on patu autor ehk saatanale,
andes talle vabaduse toimetada su elus ja hävitada sind.
Ja sa võid kindel olla, et ta sööb su koos naha ja karvadega.
Kuid sa ju ei taha seda.
Nii on imeline teada,
et sa võid saada osa igavesest lunastusest.
Mitte selleks, et teha vabalt pattu,
vaid selleks, et olle vaba hukkamõistust,
kui peaksid tegema pattu.
Nii palju aga, kui võimalik, seisa vastu patule,
sest sa ju ei taha, et saatan valitseks su elus.
Kui sa aga kuuletud saatanale ja annad talle vabad käed oma elus,
pead sellest kiiresti meelt parandama.
Mitte selleks, et saada sinu ja Jumala vahel olev patt andeks,
sest Ta on selle juba andestanud,
aga selleks, et sulgeda uks saatana ees
ja parandada meelt kõigest tehtust.
Sa pöördud sellest kõigest,
nii et tal pole enam õigust tegutseda su elus.
Sa lihtsalt ei anna talle seda võimalust.
See on oluline.
Heebrealastele 9:15:
"Seepärast ongi tema uue lepingu vahemees
selleks, et kutsutud -
kui tema surm oli saanud lunastuseks
esimese lepingu aegsetest üleastumistest -
saaksid kätte igavese pärandi tõotuse."
Taaskord, siin on tegu mõttega, mida nö tavaline kristlane ei tea.
Ta ei tea midagi igavesest pärandist.
Suur osa kristlastest usub, et iga kord, kui nad teevad pattu,
kaotavad nad oma õigsuse Jumala ees
ja kui nad sureks enne selle patu üles tunnistamist,
läheksid nad põrgusse.
Kuid see pole nii.
Meile kuulub igavene lunastus ja igavene pärand.
Lugedes Heebrea 9. peatükki pikemalt,
siis seal on öeldud:
"...minnes ühe korra kõige pühamasse paika,
saavutas ta meile igavese lunastuse" ja igavese pärandi.
Me kõik sureme vaid korra
ja nõnda suri ka Jeesus vaid korra, makstes me pattude eest.
See on tõsiasi, mida korratakse siin ikka ja jälle.
Heebrea 10:10 on aga öeldud:
"Sellessamas tahtmises oleme meiegi pühitsetud
Jeesuse Kristuse ihu ühekordse ja alatiseks ohverdamise läbi."
Sõna "pühitsema" tähendab eraldama või pühaks tegema.
Nii et, kui võtad vastu kõik selle, mida Jeesus tegi
ja koged uuestisündi ning saad muudetud,
siis sa oled alatiseks pühitsetud ja eraldatud Jumalale .
Alatiseks läbi aegade.
Enamus inimesi aga arvab,
et iga patustamine on uus eksimus Jumala vastu,
mis lahutab neid Temast.
Lahutatud Temast kas igaveseks,
või lahutatud Tema rõõmust, rahust ja õnnistustest.
Otsekui Jumal ei kasutakski ega võiakski sind enam,
kui su elus on pattu.
Kui sedasi usud, ei koge sa kunagi rõõmu, rahu, väge ja võidmist,
sest sa tunned, et sa ei vääri seda.
Ja isegi, kui oledki tubli milleski,
jääb ikka kui puudu sellest, kes Jumal tahab, et sa oleks.
Kuid sa pead ülistama Jumalat vaimus ja tões
nagu Johannese 4:24 ütleb.
Sest vaimus oled sa muudetud ja uhiuus.
Oled igaveseks lunastatud ja sulle kuulub igavene pärand.
Sind on pühitsetud ja tehtud täiuslikuks.
Su vaim on täiuslik
ja kuna Jumal on vaim, siis Ta ka vaatab sinu peale vaimus,
mitte ei vaata sind selle põhjal, kuidas sa füüsiliselt käitud.
Ta tegeleb sinuga vastavalt sellele, kes sa oled oma vaimus.
Kui oled oma tegude poolest igatpidi õige,
aga su vaimus pole asjad korras - sa pole uuestisündinud,
siis Jumal ei saa ega ka taha voolata läbi sinu ega kasutada sind
nõnda nagu Ta kasutab mõnda usklikku,
sest sul pole suhet Temaga.
Kui sa aga oled uuestisündinud, on ka su vaim täiuslik.
See on igaveseks lunastatud, pühitsetud ja täiustatud
ja sel on igavene pärand.
Ja isegi, kui käitud valesti,
vaatab Jumal sellele, kes sa oma vaimus oled,
mitte sellele, millise on su teod.
See paneb jälle osasid arvama, et inimene võib teha, mida tahab.
Kui oled seespidiselt tõeliselt muudetud,
muudab see ka su välist olemust.
Kuid see ei sünni kohe ja automaatselt.
Teed oma teekonnal ikka vigu,
aga Jumalal on piisavalt armu ja andestust su jaoks.
Ei, ma ei ütle, et mine ja ela aga patus!
Küll aga ütlen ma,
et isegi, et sa uuestisündinuna teed vahel pattu ja eksid,
ei kaota sa veel selle tõttu oma õige staatust Jumala ees,
kuna loeb see, kes sa oled oma vaimus,
mitte millised on su teod.
See on üks hea uudis!
Peaaegu liiga hea, et olla tõsi, aga evangeelium juba kord on selline.
Enamus inimesi aga ei tea seda.
Heebrealastele 10:10 on öeldud:
"Sellessamas tahtmises oleme meiegi pühitsetud
Jeesuse Kristuse ihu ühekordse ja alatiseks ohverdamise läbi."
Salm 14: "Sest üheainsa ohvriga
on ta teinud pühitsetavad jäädavalt täiuslikuks."
Salm 10 ütleb, et sa oled pühitsetud tänu Jeesuse poolt toodud ohvrile,
mida Ta tegi korra ja alatiseks.
Salm 14 aga ütleb, et olles pühitsetud,
mida salm 10 ütleb, et sa oled,
oled sa jäädavalt tehtud täiuslikuks.
Inimesed aga ei mõista seda.
See söödab neil juhtmed kokku.
Sest nad vaatavad peeglisse ja mõtlevad: "See küll täiuslik pole.
Ma ei saa olla täiuslik!
Mis mõttes nagu?"
Nad lihtsalt ei suuda seda vastu võtta.
Kuid lihtne vastus peitubki selles,
et su vaim on see, mis on tehtud täiuslikuks,
mitte su ihu.
Su ihul on ikka oma puudused.
Kui olid enne päästetud saamist inetu, oled seda ka peale päästetud saamist.
See ei muutu.
Ka ei muutu su meeled koheselt.
Kui sa polnud enne päästetud saamist tark,
ei ole sa ka peale päästetud saamist tark.
Kuniks sa ei hakka uuendama oma meeli.
Kuid oma vaimus oled sa täiuslik.
Heebrealastele 12:22-23 on öeldud:
"Vaid teie olete tulnud Siioni mäe juurde
ja elava Jumala linna,
taevase Jeruusalemma juurde ja kümnete tuhandete inglite juurde,
esikpoegade koguduse juurde, kes on kirja pandud taevas,
ja Jumala, kõikide kohtumõistja juurde,
ja täiuslikuks saanud õigete vaimude juurde."
Tegu on sama raamatuga, millest ennistki lugesime.
Vanasti see polnud eraldatud eraldi peatükkideks ja salmideks.
Need on hiljem viideteks lisatud ja selles pole midagi halba.
Kuna aga see mõte asub teises peatükis,
peetakse seda uueks mõtteks ja eraldi õpetuseks varasemast.
Ei. Heebrea kiri kirjutati ühtse raamatuna
ühe ja sama autori poolt.
Nii et vaid mõned salmid hiljem ütleb ta,
et meie vaim on see, mis on tehtud täiuslikuks.
Pannes selle kokku Heebrea 10:10'ga,
et oleme pühitsetud ja täiustatud igaveseks
või salmiga 14,
et kui oleme pühitsetud, oleme ka täiuslikud.
Milline osa on täiuslik?
Mitte su ihu ja hing,
vaid õigeksmõistetud inimese vaim on tehtud täiuslikuks.
See on nii võimas!
Olen nüüd kõik need viis saadet pühendanud sellele,
et rääkida väga algeliselt, kes ja milline on kristlane.
Selle kohta on palju enam materjali,
aga mu raamat "Uus sina ja Püha Vaim"
on kõige aluseks.
Kui sa ei tunne Jeesust isiklikult;
kui sa pole kogenud muudetud elu,
võta TV7'ga ühendust 44 22 227 ja lase meil palvetada su eest.
Kui aga oled juba uuestisündinud
ja tahad lihtsalt seda raamatut õppematerjaliks,
siis saadame selle sulle vabatahtliku annetuse alusel.
Kui sa aga pole kunagi Jeesust oma ellu vastu võtnud,
saadab Wommacki teenistus selle sulle tasuta
ja su elu saab muudetud.
Andrew 4-osaline õpetusseeria "Uus sina ja Püha Vaim"
on tellitav nii CD'na kui DVD'na.
DVD'l on salvestatud telekas näidatud 5-nädalane õpetusseeria.
Sama õpetus on saadaval ka raamatu kujul.
Lisaks sellele on saadaval ka samateemaline õppematerjal,
millel kaasas olevalt CD'lt
saab selle ka PDF-failidena välja trükkida.
Külasta meie kodulehte www.awme.net
ja ava kastike "What's On TV", et saada rohkem infot tellimise kohta.
Ühtlasi pakume sulle raamatut "Taaveti õppetunnid" (inglise keeles)
Telli see samuti meie kodulehelt.
Kõik meie kontaktid - ka tellimusteks, on nähtavad ekraanil.
Loodame sinust kuulda juba täna!
Täpsem info Andrew Wommacki teenistuste kohta www.awme.net
Charise piiblikool muudab elusid
Sain päästetud ja tundsin, et pean minema piiblikooli,
kuna vajasin rohkem teada Jumalast.
See muutis mu elu kõige täiega!
Minust sai õnnelikum inimene.
Tunnen nüüd Jeesust
ja paljusid uusi inimesi.
Need on olnud parimad kaks aastat mu elus.
Inglismaal on mitmeid Charise piiblikoole,
mis kõik ootavad sind!
Rohkem infot leiad ekraanil nähtavalt kodulehelt.
Tahad teada, mis toimub
Andrew Wommacki teenistuse ja Charise piiblikooli telgitagustes?
Siis otsi me kodulehelt üles "Inside story".
Mine me kodulehele www.awmi.net
ja vaata lehe paremal üleval nurgas olevat "Inside story".
Saa teada, mis toimub Andrew Wommacki teenistuses
ja Charise piiblikoolis.
Kõigest lähemalt me kodulehel:
Muuda oma elu
Muuda oma maailma
Minu jaoks on see olnud suurim muutus mu elus.
Lahkuda kodunt ja tulla siia.
Tulla uude kohta ja näha, kuidas Jumal varustab.
Ma ise ja kogu mu pere oleme näinud nii suuri muutusi minus,
kuna siin on nii mitmed kihid minult' maha kooritud.
Mul on nüüd kindel alus, mida mul enne polnud.
Nimetame esimest õppeaastat puhastusaastaks,
sest see puhastab sind kõigist valeõpetustest,
mida oled aastaid omandanud,
et saaksid omandada tõde.
Suurim muutus on valest õpetusest lahtisaamine.
Asjadest, mis olid vaid traditsioonid.
Ja kindla aluse saamine.
Täisarusaama omandamine sellest, mida Jeesus ristil tegi
ja mida see meie jaoks tähendab.
See on lõpetatud.
See aitas mul mõista Piiblit tervikuna
alates Moosesest raamatust, kuni Ilmutuse raamatuni.
Mees küsis sageli, mida ma õppisin ja oli aegu, kus ma ei suutnud rääkida,
sest see kõik oli nii hea.
Suurim muutus, mida olen näinud peale siia kooli tulekut
on Jumala rahu kogemine.
Kui hoiame oma pilgu Temal, annab Tema meile täiusliku rahu.
Nii on Jumala rahu paljunenud mu elus.
Jumal ise tõi mind siia
ja tõestas mulle oma armastust minu vastu.
Ususammu tegemine, et tulla siia kooli
ja kuulda 4 päeva nädalas 4 tundi Jumala Sõna õpetust
on olnud imeline!
Jumala poolt külvatu mu südamesse on läinud täide
ja ma mõistan seda nüüd paremini.
Mul on nüüd julgus ja kindlus, mida mul varem polnud,
nii et ma julgen minna välja ja täita koos perega Jumala kutset.
Muuda oma elu
Muuda maailma
Tõlge: Anne-Ly Raukas
Andrew Wommack'i teenistus